Petter Solberg
Peteris Solbergas (norv. Petter Solberg; 1974 m. lapkričio 18 d. Askimas, Norvegija) – norvegų lenktynininkas. Pasaulio ralio čempionate debiutavo 1998 m., o 1999 m. prisijungė prie Ford komandos. Kitais metais perėjo į Subaru komandą. 2002 m. Pasaulio ralio čempionate atstovaudamas Subaru komandą užėmė antrąją vietą nusileisdamas tik Markusui Gronholmui, o 2003 m. tapo pirmuoju norvegu gavusiu pasaulio čempiono titulą. Kitus du sezonus buvo antras po Sebastieno Loebo. 2008 m. sezono pabaigoje Subaru komanda baigė dalyvavimą čempionate, todėl Solbergas sukūrė savo komandą – Petter Solberg World Rally Team, kurioje važiavo su 2006 m. Citroën Xsara WRC. 2009 m. viduryje persėdo į 2008 m. Citroën C4 WRC, kuriuo važiavo Katalonijos ir Didžiosios Britanijos raliuose.